CELEX: 22021D0020
Language: mt
Date: 2020-12-22 00:00:00
Title: Deċiżjoni Nru 3/2020 tal-Kumitat tal-Ambaxxaturi AKP-UE tat-22 ta’ Diċembru 2020 li testendi l-mandat tal-membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA) [2021/20]

12.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 10/8
               
            
         DEĊIŻJONI Nru 3/2020 TAL-KUMITAT TAL-AMBAXXATURI AKP-UE
         tat-22 ta’ Diċembru 2020
         li testendi l-mandat tal-membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA) [2021/20]
         IL-KUMITAT TAL-AMBAXXATURI AKP-UE,
         Wara li kkunsidra l-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra (1), u b’mod partikolari l-Artikolu 2(5) tal-Anness III tiegħu,
         Wara li kkunsidra d-Deċiżjoni Nru 5/2013 tal-Kumitat tal-Ambaxxaturi AKP-UE tas-7 ta’ Novembru 2013 dwar l-Istatuti taċ-Ċentru Tekniku ta’ Kooperazzjoni Agrikola u Rurali (ĊTA) (2), u b’mod partikolari l-Artikolu 5(4) tal-Anness tagħha;
         Billi:
         
                     (1)
                  
                  
                     L-Artikolu 5(4) tal-Istatuti taċ-ĊTA jipprevedi li l-membri tal-Bord Eżekuttiv taċ-Ċentru Tekniku ta’ Kooperazzjoni Agrikola u Rurali (ĊTA) għandhom jinħatru mill-Kumitat tal-Ambaxxaturi AKP-UE f’konformità mal-proċeduri stabbiliti mill-Kumitat għal perijodu ta’ mhux aktar minn ħames snin, soġġetti għal reviżjoni ta’ nofs it-term.
                  
               
                     (2)
                  
                  
                     F’konformità mal-Artikolu 95(1) tiegħu, il-Ftehim ta’ Sħubija AKP-UE kellu jiskadi fid-29 ta’ Frar 2020.
                  
               
                     (3)
                  
                  
                     F’konformità mad-Deċiżjoni Nru 3/2019 tal-Kumitat tal-Ambaxxaturi AKP-UE tas-17 ta’ Diċembru 2019 li jiġu adottati miżuri tranżizzjonali skont l-Artikolu 95(4) tal-Ftehim ta’ Sħubija AKP-UE (3), l-applikazzjoni tad-dispożizzjonijiet tal-Ftehim ta’ Sħubija AKP-UE ġiet estiża sal-31 ta’ Diċembru 2020, jew sad-dħul fis-seħħ tal-Ftehim il-ġdid jew sal-applikazzjoni proviżorja bejn l-Unjoni u l-Istati AKP tal-Ftehim il-ġdid, skont liema tiġi l-ewwel.
                  
               
                     (4)
                  
                  
                     F’konformità mad-Deċiżjoni Nru 1/2020 tal-Kumitat tal-Ambaxxaturi AKP-UE tal-24 ta’ Frar 2020 li taħtar il-membri tal-Bord Eżekuttiv u d-Direttur taċ-Ċentru Tekniku ta’ Kooperazzjoni Agrikola u Rurali (ĊTA) (4), il-mandat tal-membri tal-Bord Eżekuttiv jiskadi fil-31 ta’ Diċembru 2020.
                  
               
                     (5)
                  
                  
                     F’konformità mad-Deċiżjoni Nru 2/2020 tal-Kumitat tal-Ambaxxaturi AKP-UE tal-4 ta’ Diċembru 2020 li temenda d-Deċiżjoni Nru 3/2019 tal-Kumitat tal-Ambaxxaturi AKP-UE sabiex jiġu adottati miżuri tranżizzjonali skont l-Artikolu 95(4) tal-Ftehim ta’ Sħubija AKP-UE (5), l-applikazzjoni tad-dispożizzjonijiet tal-Ftehim ta’ Sħubija AKP-UE ġiet estiża sat-30 ta’ Novembru 2021, jew sad-dħul fis-seħħ tal-Ftehim il-ġdid jew sal-applikazzjoni proviżorja bejn l-Unjoni u l-Istati AKP tal-Ftehim il-ġdid, skont liema tiġi l-ewwel.
                  
               
                     (6)
                  
                  
                     Il-mandat tal-membri tal-Bord Eżekuttiv taċ-ĊTA jenħtieġ li jiġi estiż,
                  
               IDDEĊIEDA KIF ĠEJ:
         
            Artikolu 1
            Mingħajr preġudizzju għal kwalunkwe deċiżjoni sussegwenti li l-Kumitat tal-Ambaxxaturi AKP-UE jista’ jieħu fil-qafas tal-prerogattivi tiegħu, il-mandat tal-persuni li ġejjin bħala membri tal-Bord Eżekuttiv taċ-ĊTA huwa b’dan estiżi sat-30 ta’ Novembru 2021:
            
                        —
                     
                     
                        il-Professur Augusto Manuel CORREIA,
                     
                  
                        —
                     
                     
                        is-Sur David HUNTER,
                     
                  
                        —
                     
                     
                        is-Sinjura Helena JOHANSSON,
                     
                  
                        —
                     
                     
                        is-Sur Abel KPAWILINA-NAMKOISSE,
                     
                  
                        —
                     
                     
                        Dr. Boitshoko NTSHABELE, u
                     
                  
                        —
                     
                     
                        is-Sinjura Frederike PRAASTERINK.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-22 ta’ Diċembru 2020.
            
               
                  Għall-Kumitat tal-Ambaxxaturi AKP-UE
               
               
                  Il-President
               
               
                  MichaelCLAUSS
            
         
         
            (1)  ĠU L 317, 15.12.2000, p. 3.
         
            (2)  ĠU L 309, 19.11.2013, p. 50.
         
            (3)  ĠU L 1, 3.1.2020, p. 3.
         
            (4)  ĠU L 72, 9.3.2020, p. 26.
         
            (5)  ĠU L 420, 14.12.2020, p. 32.